ก.ล.ต.ขยายเวลาNIPPONส่งรายงานตรวจสอบ
ก.ล.ต. ขยายระยะเวลาให้ NIPPON ในการนำส่งรายงานการตรวจสอบเป็นกรณีพิเศษ
7 ก.ค. 2553

ก.ล.ต. ขยายระยะเวลาให้ NIPPON ในการนำส่งรายงานการตรวจสอบเป็นกรณีพิเศษ
ตามที่ ก.ล.ต. ได้สั่งให้ NIPPON จัดให้มีผู้สอบบัญชีตรวจสอบเป็นกรณีพิเศษ (special audit) เพื่อให้แน่ใจว่า งบการเงินของบริษัทแสดงฐานะการเงินที่แท้จริง และไม่มีรายการอื่นที่เป็นการทุจริตที่จะกระทบต่อสิทธิของผู้ลงทุน โดยให้นำส่งรายงานการตรวจสอบกรณีพิเศษต่อ ก.ล.ต. ภายในวันที่ 28 มิถุนายน  2553 
ต่อมา  NIPPON ได้มีหนังสือแจ้ง ก.ล.ต. ขอขยายระยะเวลาการนำส่งรายงานดังกล่าวเป็นภายในวันที่ 30 กรกฎาคม 2553 เนื่องจาก NIPPON ยังไม่สามารถหาผู้สอบบัญชีได้   ก.ล.ต. พิจารณาแล้วจึงขยายระยะเวลาการนำส่งรายงานดังกล่าวตามที่บริษัทขอมา
ทั้งนี้ ขอให้ผู้ลงทุนติดตามการเปิดเผยข้อมูลของ NIPPON ผ่านเว็บไซต์ของตลาดหลักทรัพย์แห่งประเทศไทยต่อไป